दिल्ली से इस्लामपुर जात मगध एक्सप्रेस के इंजन में अचानक आग लाग जाए से अफरा-तफरी मच गईल। आनन-फानन में ड्राइवर ट्रेन रोक देलस। ओकरा बाद करीब पांच घंटा देरी से चलत मगध एक्सप्रेस के अचानक रूक जाए से यात्री के बीच खलबली मच गील।
बतावल जाता कि इंजन में लागल आग ट्रेन के पहिला डिब्बा तक पहुंचल रहे कि ट्रेन के रोक के आग लागल इंजन अवुरी डिब्बा के अलग क दिहल गील।
जानकारी के मुताबिक, नयी दिल्ली से इस्लामपुर जात मगध एक्सप्रेस पांच घंटा के देरी से चल के करीब अढाई बजे डुमरांव पहुंचल रहे। ऊहां से ट्रेन के खुलला के बाद टुड़ीगंज के पहिलही इंजन में आग लाग जाए से ड्राइवर ट्रेन के रोक देलस।
करीब पांच घंटा के देरी से चलत मगध एक्सप्रेस के अचानक रूक जाए यात्री के बीच खलबली मच गईल। इंजन में आग लागे के सूचना के बाद यात्री ट्रेन से उतर के खेत में पहुँच गईले। यात्री के बीच अफरातफरी के माहौल बनल रहल। लेकिन यात्री के कवनों तरह के नुकसान होखे के सूचना नीखे।
पूर्व मध्य रेलवे के मुख्य जनसंपर्क अधिकारी राजेश कुमार बतवले कि बक्सर स्टेशन के भीरी रघुनाथपुर अवुरी टुड़ीगंज के बीच आग लाग गईल रहे। नई दिल्ली इसलामपुर मगध एक्सप्रेस के इंजन में आग लगला के बाद इंजन के डिब्बा से अलग क दिहल गईल अवुरी आग प तुरंत काबू पा लिहल गईल।
bho_Deva bho_Deva bho_Deva bho_Deva bho_Deva